
ИЗЈАВА О ОБАВЕЗАМА, САГЛАСНОСТИ И ВИДЉИВОСТИ КОРИСНИКА

У име горе наведене институције, ја, доле потписани/а, изјављујем и потврђујем следеће:

1. Обавезе корисника 

Корисник се обавезује да ће обезбедити:
· несметан, правовремен и безбедан приступ објекту, инсталацијама и свим релевантним техничким системима ангажованим стручним лицима;
· доступност и правовремено достављање свих релевантних техничких, енергетских и других података неопходних за спровођење активности;
· адекватну сарадњу са извођачем (Contractor) и другим релевантним актерима током реализације пројекта;
· именовати лице за сарадњу и обезбедити њено присуство током теренских посета и прикупљања података.

2. Коришћење података и видљивост 

Корисник даје сагласност Управи за финансирање и подстицање енергетске ефикасности, Министарству рударства и енергетике, министарству надлежном за послове образовања, Влади Републике Србије, Европској банци за обнову и развој, Делегацији Европске уније у Републици Србији и пројекту „Подршка раду Управи за финансирање и подстицање енергетске ефикасности” за коришћење резултата пројекта у сврху извештавања, праћења, мониторинга, планирања програма подршке, припреме инвестиционих пројеката. У сврхе евалуације и комуникације се активности и резултати пројекта могу промовисати у складу са правилима ЕУ о комуникацији и видљивости и промоције резултата пројекта  у агрегираном и/или анонимизованом облику, у складу са важећим прописима о заштити података у Републици Србији.

3. Заштита података 

Корисник подршке потврђује да:
· су сви достављени подаци релевантни и тачни, те да се могу користити искључиво у сврхе реализације пројекта;
· је упознат са чињеницом да ће се обрада података вршити у складу са важећим прописима Републике Србије и релевантним ЕУ стандардима заштите података о личности[footnoteRef:1]. [1:  Корисник је упознат да ће се коришћење резултата и података вршити складу са прописима којима се уређују заштита података о личности, поверљивост документације, право интелектуалне својине, као и права и обавезе страна у поступку спровођења овог Јавног позива, искључиво у сврху праћења, извештавања, евалуације, планирања и промоције програма и пројеката у области енергетске ефикасности.

Под појмом података о личности подразумевају се сви подаци који се односе на одређено или одредиво физичко лице, у складу са законом којим се уређује заштита података о личности. Подаци прикупљени у оквиру Јавног позива могу се обрађивати и објављивати на интернет страници, као и у промотивним, информативним и извештајним материјалима, укључујући фотографије и видео-садржаје, искључиво у сврху спровођења, праћења и промоције програма и пројекта. Обрада података врши се на основу пристанка лица, у складу са законом. Подаци се чувају у року потребном за остваривање сврхе обраде, односно у складу са важећим прописима и обавезама према донаторима. Лице на које се подаци односе има право да у сваком тренутку повуче дати пристанак, без утицаја на законитост обраде извршене пре повлачења пристанка.] 


4. Одговорност и ограничење одговорности 

Корисник сноси одговорност за тачност и потпуност достављених информација.

Учешће у пројекту не подразумева аутоматско финансирање инвестиционих радова.

5. Неиспуњавање обавеза

Корисник је сагласан да надлежни орган задржава право да обустави активности у случају недостатка сарадње и неиспуњавање преузетих обавеза, што може довести до искључења из пројекта.

6. Завршне одредбе

Ова изјава ступа на снагу даном потписивања и важи током целокупног трајања пројекта.

